ایراندا آمریکا بیرلشیک دؤولتلری تحریملرینین ائتکیسی ایله اتومبیل اورتیمی گئچه‌ن آی یوزده ۵۷ آزالدی.
ایران صنایع، معد‌ن و تیجارت باخانلیغینین معلوماتلارینا گؤره، اؤلکه‌نین اتومبیل اورتیمی گئچه‌ن ایلین نوامبر آیین‌دا ۱۳۵.۴۰۲ ایکن بو ایلین عینی دؤورون‌ده ۵۷ مین ۶۲۷یه دوشدو.
ایران‌دا آوریل آیین‌دان بویانا ۸ آیلیق دؤورده اتومبیل اورتیمی یوزده ۲۵ آزالدی.
آمریکانین نوکلئر آنلاشماسین‌دان چکیلمه‌سین‌دن سونرا تطبیق ائتدیگی تک طرف‌لی تحریملر، ایرانین ان اؤنم‌لی استخدام ساحه‌لریندن، اتومبیل سئکتورونو دا هدف آلیر.
یئرلی اتومبیل اورتیجیلری ایران خودرو و سایپا طرفیندن ۱۰۰ میندن چوخ اینسان استخدام ائدیلیرکن، ۷۰۰ مین ایران‌لی ایسه اتومبیل اورتیمی ایله باغلی سئکتورلار‌دا چالیشیر.
آوروپالی اتومبیل اورتیجیلری پئژو، رنو و سیترون کیمی شیرکتلر، آمریکا یاپتیریملاری ندنیله ایرانداکی فعالیتلرینی دوردورموشدو. بو اوزدن یدک پارچادا سورونلارلا قارشیلاشان ایران، یئرلی چؤزوملره یؤنلمیشدی.
ایران صنایع، معدن و تجارت باخان یاردیمچی‌سی محسن صالحی نیا، اتومبیل سئکتوروندا پارچا تداروکونون "ایران خودرو" طرفین‌دن ساغلاناجاغینی دویورموشدو.
